Meskita Urdina

Sultan Ahmed meskita () edo Meskita Urdina Istanbulgo meskita nazionala da. 1609 eta 1616 artean eraiki zuen Mehmet Ağa arkitektoak, Sinan ezagunaren ikasle batek, Ahmed I.aren garaian. Beste meskita askok bezala, fundatzailearen hilobia, madrasa bat eta ospitale bat dauzka.

Ezaugarriak 

Hagia Sofia antzinako elizaren parean dago: biak lorategi bihurtutako espazio eder batez bananduta daude eta, Istanbuleko meskiten artean, 6 minarete dituen bakarra da.

Bere kanpoalde bikainak ez dio barnealde handiari itzalik egiten: hor, Izmirreko mosaiko eder talde batek tokiari giro berezia ematen dio.

Sinan Ibn Abdulmennan edo Mimar Sinan (turkierazko "Sinan Arkitektoa") edo, soilik, Koca Sinan ("Sinan Handia") otomandar gorteko arkitekto inperialen buruzagia izan zen (mimarbashi), eta hiru sultanen agindutara egon zen berrogeita hamar urtean, 1538 eta 1588 bitartean. Haren lanak otomandar inperioaren artearen bilketa bat dira (garai hartan gailenean zegoen) eta haren lorpen artistikoek Islamaren kontzeptu estetikoa irauli zuten.

21.043 azuleju jauregiko lantegietan egin ziren; bestetik, ehunka metro karratuko tapizak ehundegi inperialetan ehundu ziren eta oliozko lanparen kristalak atzerritik eraman ziren.

Bitxikeriak 
Eraikina Age of Empires 2 joko ezagunaren mirarietako bat da.

Kanpo estekak 
 Meskita barneko bisita birtuala (3D panoramak)
 Sultan Ahmet meskita
 Meskitako argazkiak azalpenekin
 Meskita Urdina
 Bereizmen Handiko argazkiak (Sultan Ahmed Camii)

Istanbulgo meskitak
Turkiako turismoa
XVII. mendean amaitutako eraikinak
Otomandar arkitektura
Gizateriaren Ondarea Turkian
Otomandar meskitak